Publication: Magyar Közlöny
Issue: MK-1998-52 (Year: 1998, Number: 52)
Era: 1990-2004
Section: jogalkalmazás: „Szabályozási hiányosság jogszabály értelmezéssel nem pótolható” [12/1990. (V. 23.) AB határozat, ABH
Paragraph Index: 516

1998. december 31-i hatállyal történő megsemmisítése. Ennek elmaradása olyan — e különvéleményben érzékeltetett — joghézagot „éltet tovább”, amely mindannyiszor alkotmányellenes állapotot keletkeztet, ahányszor országos népszavazásra bocsátandó kérdés hitelesítésére kerül sor. Minthogy a jelenleg hatályos rendelkezés — álláspontom szerint — sem a kifogás benyújtására jogosultakra, sem pedig a határidőkre nézve nem tartalmaz semmiféle korlátozást [s ahhoz — az előbbiek szerint — nem kínálhat analóg megoldást a Ve. 4. §-a, és a 78. § (1) bekezdése sem], így értelmetlen a beérkezett kifogások érkezési dátumainak vizsgálata, s erre figyelemmel a kifogások érdemben is elbírálhatók, s azokat el is kellett volna bírálni. Dr. Kiss László s. k., alkotmánybíró A különvéleményhez csatlakozom: Dr. Ádám Antal s. k., alkotmánybíró Alkotmánybírósági ügyszám: 356/H/1998/2. A Köztársasági Elnök határozatai A Köztársaság Elnökének 75/1998. (VI. 16.) KE határozata Váraljai Márton rendkívüli követi és meghatalmazott miniszteri kinevezéséről A külügyminiszter előterjesztésére Váraljai Márton II. o. tanácsost kinevezem rendkívüli követté és meghatalmazott miniszterré. Budapest, 1998. június 5. Göncz Árpád s. k., a Köztársaság elnöke Ellenjegyzem: Kovács László s. k., külügyminiszter A Köztársaság Elnökének 76/1998. (VI. 16.) KE határozata rektori megbízásokról A művelődési és közoktatási miniszter előterjesztésére a rektori teendők ellátásával

Source: https://magyarkozlony.hu/hivatalos-lapok/e6cf5b7d22bd27a808235ceb62cb364d9f948506/dokumentumok/01212c31a173141ef600731a6dea5f30370858bc/letoltes